title: Albert Marquet
text: In va tana lolistafa trutca koe to Herblay arse linger : i va Cygnes ewala, Herblay bak 1919. Izga ke Monet vamoe watsa vas lavelza ezar lize brucka ke aal koe dzavawera ke ora liziwer. Lava nijur « ribiegafi artazukesi is gluyasi askisiki miledje tisi askisiki va vumelte lodam siday », ~ lan malyeropik arti tolsanda stragayar. Titi 1939, Marquet va La-Frette-sur-Seine dotama kenrone Seine bost koirubar. « Albert Marquet koe to bata morafa mona ke La Frette rotir loeke pesteyer dene int, ~ Marcelle yerumanikya kadimion suteyer. ~ Inafo lingexo bumafo koe olkxo vamoe gonoy ke Seine bost [...] tigiyir ; Albert pesteyer trabiangaf dumede koe gelbe. »